2018. gada 7. augustā Noteikumi Nr. 454

Rīgā (prot. Nr. 37 59. §)

**Grozījumi Ministru kabineta 2014. gada 30. septembra noteikumos Nr. 589 "Tiesu administrācijas nolikums"**

Izdoti saskaņā ar

Valsts pārvaldes iekārtas likuma

16. panta pirmo daļu

1. Izdarīt Ministru kabineta 2014. gada 30. septembra noteikumos Nr. 589 "Tiesu administrācijas nolikums" (Latvijas Vēstnesis, 2014, 196. nr.) šādus grozījumus:

1.1.  papildināt noteikumus ar 4.5.1, 4.5.2, 4.5.3, 4.5.4 un 4.5.5 apakšpunktu šādā redakcijā:

"4.5.1 nodrošina par tiesā veiktajām darbībām maksājamo valsts nodevu uzskaiti;

4.5.2 nodrošina valsts nodevas par izpildu dokumenta iesniegšanu zvērinātam tiesu izpildītājam izpildei uzskaiti;

4.5.3 pēc pieprasījuma sniedz atzinumu par iemaksātās valsts nodevas un tiesas uzliktā naudas soda atmaksāšanu, ja:

4.5.31. persona nepareizi iemaksājusi valsts nodevu;

4.5.32. persona pārmaksājusi vai nepareizi iemaksājusi naudas sodu, ko uzliek tiesa;

4.5.33. personas pieteikums vai nostiprinājuma lūgums tiesā nav iesniegts;

4.5.34. izpildu dokuments zvērinātam tiesu izpildītājam izpildei nav iesniegts;

4.5.35. persona tiesā iesniegtu pieteikumu vai sūdzību atsaukusi līdz jautājuma izlemšanai par:

4.5.35.1. pieteikuma vai sūdzības pieņemšanu un lietas ierosināšanu;

4.5.35.2. atteikšanos pieņemt pieteikumu vai sūdzību;

4.5.35.3. pieteikuma vai sūdzības atstāšanu bez virzības;

4.5.4 pēc pieprasījuma un atbilstoši tiesas nolēmumam (ja tāds paredzēts normatīvajos aktos) no Tiesu administrācijai Valsts kasē atvērtā konta atmaksā veikto maksājumu, ja:

4.5.41. persona pārmaksājusi vai nepareizi iemaksājusi maksājumu;

4.5.42. personas pieteikums vai nostiprinājuma lūgums tiesā nav iesniegts;

4.5.43. persona tiesā iesniegtu pieteikumu vai sūdzību atsaukusi līdz jautājuma izlemšanai par:

4.5.43.1. pieteikuma vai sūdzības pieņemšanu un lietas ierosināšanu;

4.5.43.2. atteikšanos pieņemt pieteikumu vai sūdzību;

4.5.43.3. pieteikuma vai sūdzības atstāšanu bez virzības;

4.5.5 pēc savas iniciatīvas, pēc pieprasījuma un atbilstoši tiesas nolēmumam (ja tāds paredzēts normatīvajos aktos) no Tiesu administrācijai Valsts kasē atvērtā konta veic nepareizi iemaksātā maksājuma novirzīšanu uz atbilstošo kontu;";

1.2.  izteikt 5. punktu šādā redakcijā:

"5. Tiesu administrācijai ir tiesības sniegt maksas pakalpojumus."

2. Noteikumi stājas spēkā 2018. gada 10. augustā.

Ministru prezidents Māris Kučinskis

Tieslietu ministra vietā –

vides aizsardzības un

reģionālās attīstības ministrs Kaspars Gerhards